দুপুর বেলা চেষ্টা করতাম গরম কিছু খাবার। তাই সকাল থেকেই সময়টা মেনে চালাতে হতো। কখনও বিফ পাই বা স্যান্ডউইচ এই ছিল মেনু আর এগুলোই ছিল সবচেয়ে কম দামের। দুনিয়ার খুব বেশি জায়গায় সাইকেল চালানোর অভিজ্ঞতা আমার নেই, তবে এটা মনে হয় সত্য যে – নিউজিল্যান্ড সম্ভবত সাইকেল চালানোর জন্যই তৈরি। সাগর-মহাসাগর, পবর্ত-নদী, বিস্তীর্ণ তৃণভূমির মাঝ দিয়ে অপার সৌন্দর্য ঘেরা রাস্তায় নিঃসংকোচে ভ্রমণের মজা আমি বাংলাদেশ ছাড়া আর কোথাও পেয়েছি বলে আমার জানা নেই।